**Motošport kamp v AMZS Centru varne vožnje na Vranskem**

Spoštovani!

Z veseljem vas obveščamo, da bo v AMZS Centru varne vožnje na Vranskem avgusta 2016 organiziran Motošport kamp za otroke, stare od 5 do 8 let.

Na voljo bosta tridnevna in enodnevna izvedba, udeleženci pa bodo spoznali panoge motokros, karting, minimoto in trial.

**A. Tridnevni Motošport kamp**

Tridnevni motošport kamp se bo pričel v nedeljo, 21. avgusta, s prihodom med 17. in 18. uro. Ker je isti dan tudi dirka državnega prvenstva v panogah skuter, minimoto, supermoto in starodobni motociklizem, lahko udeleženci pridejo prej in si ogledajo dirko.

Prvi dan je namenjen spoznavanju, predstavitvi poteka in nekaj družabnim igram.

Drugi dan se prične z jutranjo telovadbo, sledi zajtrk, zatem pa se bodo udeleženci razdelili v skupine in spoznavali različne panoge. Po kosilu bo sledil počitek, zatem pa ponovno spoznavanje panog motošporta. Po večerji bo udeležence obiskal eden izmed motošportnikov, ki nastopajo pod okriljem AMZS.

Tretji dan je podoben drugemu, s tem da se Motošport kamp zaključi ob 17.30. uri.

Spanje bo v šotorih, za prehrano in pijačo bo poskrbljeno. V ceno je zajet tudi najem opreme (motorji, čelade, zaščitna oprema ...).

Cena tridnevnega Motošport kampa znaša 199 EUR.

Tridnevni Motošport kamp bo izveden v primeru, da bo do 10. avgusta prijavljenih najmanj 12 otrok.

**B. Enodnevni Motošport kamp**

Enodnevni Motošport kamp bo izveden v ponedeljek, 22. avgusta, s prihodom do 8:30. ure.

Po predstavitvi poteka se bodo udeleženci razdelili v skupine in po skupinah spoznavali različne panoge.

Enodnevni Motošport kamp se bo zaključil ob 18. uri.

Cena enodnevnega Motošport kampa znaša 49 EUR.

Enodnevni Motošport kamp bo izveden v primeru, da bo do 10. avgusta prijavljenih najmanj 20 otrok.

**Prijava**

Za udeležbo na Motošport kampu je potrebno izpolniti priloženo prijavnico in jo poslati na naslov, naveden na prijavnici, najkasneje do 10. avgusta 2016.

Za morebitne dodatne informacije sem z veseljem na voljo na 080/26 36 na cvv@amzs.si

Lep pozdrav

AMZS CVV

**PRIJAVNICA ZA MOTOŠPORT KAMP 2016**

|  |  |
| --- | --- |
| Spodaj podpisani(a) |  |
| prijavljam svojega sina/hčer na Motošport kamp 2016 |

 .

**Podatki o otroku**

|  |  |
| --- | --- |
| Ime in priimek otroka: |  |
| Datum rojstva: |  |
| Naslov: |  |
| Višina: |  |
| Teža: |  |

**Podatki o starših / zakonitem zastopniku**

|  |  |
| --- | --- |
| Ime in priimek očeta ali mame: |  |
| Naslov: |  |
| Telefonska številka: |  |
| E-naslov: |  |

**Otroka prijavljam na (obkrožiti):**

1. Tridnevni Motošport kamp B. Enodnevni Motošport kamp

V celoti izpolnjeno in podpisano prijavnico je potrebno poslati **najkasneje do 10. avgusta 2016** na:

AMZS Center varne vožnje

Čeplje 29b

3305 Vransko

ali na e-naslov cvv@amzs.si

Kraj in datum: Podpis